Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: A Bizottság szerint a Magyar Köztársaság Alkotmányáról szóló 1949. évi XX. törvény (a továbbiakban: Alkotmány)
Paragraph Index: 394

A Bizottság szerint a Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 70/A. § (3) bekezdése, miszerint „a Magyar Köztársaság a jogegyenlõség megvalósulását az esélyegyenlõtlenségek kiküszöbölését célzó intézkedésekkel is segíti”, világosan megfogalmazza a pozitív diszkrimináció létjogosultságának alkotmányos alapjait. Az Alkotmány 68. § (2) bekezdésében védelemben részesíti a Magyar Köztársaságban élõ nemzeti és etnikai kisebbségeket. Az Országos Választási Bizottság álláspontja szerint a kérdésben tartott eredményes népszavazás olyan tör vényhozási kötelezettséget róna az Országgyûlésre, mely az Alkotmány 68. § (2) bekezdésében és a 70/A. § (3) bekezdésében foglaltak módosítását vagy hatályon kívül helyezését tenné szükségessé, ily módon az Alkotmány módosítása elkerülhetetlen lenne. Az Alkotmánybíróság következetes gyakorlata alapján azonban az Alkotmány módosítására az Országgyûlés jogosult, népszavazás közvetetten sem vonhatja el az Országgyûlés alkotmányozó hatáskörét [2/1993. (I. 22.) AB, 25/1999.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes